แนวโน้ม SET ไซด์เวย์ดาวน์ ตามตปท. กังวลโควิดจีนพุ่ง-เฟดเร่งขึ้นดอกเบี้ย
แนวโน้ม SET ไซด์เวย์ดาวน์ ตามตปท. รับแรงกดดันโควิดระลอกใหม่ในจีนกังวลกลับมาใช้มาตรการล็อกดาวน์-เฟดเร่งขึ้นดอกเบี้ย ให้แนวรับที่ 1,550 จุด และ 1,540 จุด แนวต้าน 1,560 จุด
แนวโน้ม SET ไซด์เวย์ดาวน์ ตามตปท. รับแรงกดดันโควิดระลอกใหม่ในจีนกังวลกลับมาใช้มาตรการล็อกดาวน์-เฟดเร่งขึ้นดอกเบี้ย ให้แนวรับที่ 1,550 จุด และ 1,540 จุด แนวต้าน 1,560 จุด
12 ก.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์ในทิศทางปรับตัวลดลง โดยได้รับแรงกดดันจากการแพร่ระบาดของเชื้อไวรัสโควิด-19 ระลอกใหม่ในประเทศจีน กังวลกลับมาใช้มาตรการล็อกดาวน์บางส่วน
ขณะที่ดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลสูงขึ้น 0.95% แตะที่ 108.0220 สูงสุดในรอบ 20 ปี โดยหลังจากเมื่อวันศุกร์ที่ผ่านมาตัวเลขการจ้างงานนอกภาคเกษตรพุ่งขึ้น 372,000 ตำแหน่งในเดือน มิ.ย.65 สูงกว่าที่นักวิเคราะห์คาดการณ์ที่ระดับ 250,000 ตำแหน่ง ส่งผลให้นักลงทุนคาดการณ์ว่าธนาคารกลางสหรัฐ (เฟด) จะปรับขึ้นเบี้ยที่ 0.75% พร้อมให้แนวรับที่ 1,550 จุด และ 1,540 จุด แนวต้าน 1,560 จุด